726 Særaftale efter lejerens ønske\nSom lejer må du ikke foretage forandringer - og dermed forbedringer - i det lejede, medmindre du har fået udlejerens samtykke. Dog må du foretage visse installationer, fx af vaskemaskine, i din lejlighed, og det kan du eventuelt læse mere om på emne nummer 742.\nØnsker du mere gennemgribende at forbedre din lejlighed, skal du som sagt have udlejerens godkendelse - og tillige bør du indgå en skriftlig aftale.\nI lejelovens § 62 a findes en regel om, at hvis du ønsker at forbedre din lejlighed, kan du gyldigt aftale med din udlejer, at du skal have en godtgørelse, hvis du flytter.\nDu og udlejeren kan frit aftale, hvor stor godtgørelsen skal være - eventuelt i forhold til det antal år, du får glæde af forbedringen. Men hvis I udelukkende aftaler, at du har krav på en godtgørelse, så gælder følgende:\n1. Der kan kun ske godtgørelse af dokumenterede udgifter til momsregistrerede virksomheder\n2. Forbedringerne skal være rimelige og hensigtsmæssige\n3. Du får kun godtgørelse af den del af udgifterne, der overstiger 15.951 kr (2020)\n4. Godtgørelsen kan højest udgøre 126.179 kr., (2020)\n5. Godtgørelse under 3.191 kr. udbetales ikke. (2020)\n6. Udlejer kan reducere beregningsgrundlaget for godtgørelsen med værdien af eksisterende installationer og bygningsdele m.v., som er omfattet af forbedringsarbejderne. Udlejer kan endvidere reducere beregningsgrundlaget for godtgørelse, hvis udgifterne skønnes at være uforholdsmæssigt høje\n7. Den oprindeligt beregnede godtgørelse nedskrives med 10 pct. for hvert år, forbedringen m.v. har været i brug, første gang dog først 2 år efter at forbedringen er taget i brug, medmindre anden nedskrivning aftales imellem lejer og udlejer under hensyn til arbejdernes karakter\nNår der er gået ti år, har du ikke længere krav på en godtgørelse.\nHvis du flytter i nedskrivningsperioden, kan en ny lejer vælge at betale den nedskrevne godtgørelse til udlejer for at kunne flytte ind i lejligheden. I et sådant tilfælde vil der ikke være tale om en ulovlig dusør, men derimod om sparet lejeforhøjelse for den nye lejer. Lejeren kan dog også vælge at betale en lejeforhøjelse, der modsvarer forøgelsen af det lejedes værdi. Men uanset, om lejeren vælger den ene eller anden af disse løsninger, kan du forlange at få din godtgørelse udbetalt kontant.\nDen omtalte særregel for lejere, der selv ønsker at betale for en forbedring, benyttes kun sjældent på det private udlejningsmarked. Men bor du i en lejlighed, hvor du forventer at forblive i mange år, kan den give dig flere fordele. Du kan nemlig kun i meget begrænset omfang gennemtvinge forbedringer af dit lejemål, og når udlejeren betaler, skal du efterfølgende af med en lejeforhøjelse ud i al fremtid.\nDerfor vil vi anbefale dig at regne lidt på en ønske-forbedring og derefter spørge udlejeren, om han vil indgå en skriftlig aftale om en godtgørelse til dig ved fraflytning. Udlejeren har ret til at sige 'nej'. Men ofte vil han også kunne se en fordel i at få forbedret sin ejendom på din regning.\nGår udlejeren med til, at du selv betaler forbedringen, skal du få aftalen sat på papir, lige som du bør få den tinglyst på ejendommen, for på den måde er du sikker på, at en ny ejer får kendskab til dit krav på en godtgørelse. Du vil dog aldrig kunne være et hundrede procent sikker på at få godtgørelsen ved en fraflytning, da din tinglysningsmæssige sikkerhed kan bortfalde i tilfælde af en tvangsauktion. Men denne risiko vil sædvanligvis være meget lille.


Power rabatkupon – Cykelhjelm med led lys\nPOWER kuponkode og POWER kuponkoder som giver dig rabat, når du aktiverer dem på POWER. Vi har samlet alle gyldige rabatter og kampagnekoder til Power, så du kan spare penge. POWER tilbudskode og POWER tilbudskoder som giver dig rabat, når du aktiverer dem på POWER.\nMed en rabatkode til Power kan du altid spare penge og gøre en god handel. Power forhandler det seneste elektronik til konkurrence dygtige priser. Vi har altid det nyeste på lager og vi elsker at give dig gode priser og rabatter på det vi har . Alle power rabatkode der kan bruges til at få overskud.\nDen bliver ikke delt andre steder. Randomshop gavekort rabatkode – Hent gratis rabatkode til Randomshop. RABAT PÅ ALLE EMHÆTTER BRUG RABATKODEN: POWER30EMH1. Spar på alle summer styles.\nI din velkomst mail får du en kupon kode som du skal bruge for at få din rabat. Rabatten gælder både på power. Det er mit ønske at mine smykker kan være din daglige power indsprøjtning, . En dansk elektronikforhandler giver nemlig rabat på højttalere i. Det var gen så jeg købte ikke hos Power.\nVi er forpligtet til at beskytte vores . Pulsoximeter PC-60BPower Vis større. Din kurv total points som kan konverteres til en rabatkupon lydende på: kr. Der er også et afsnit, der viser en oversigt over de rabatkoder, der er . Adidas Fitness, Reebok Fitness, Power Plate, Cybex, MDUSA, Pendlay, TECA, SportsArt, Tunturi, Eurosport, Titan Fitness og Titan Box Fitness og mange flere.\nRegistrer dig nu og få en rabatkupon på kr. Only dual-sided power meter at this price point. Blomstret kjole med let lille strut forneden. Rynkeeffetkt ved ærmerne, og knaplukning ved halsen med flot kontrast . Bo på Bornholms nye badehotel til åbningspriser.\nSom FDM-medlem får du yderligere rabat. Klik her for at få rabatten . GHz PowerMac Dual Power PC G GHz PowerMac Dual. Hos crazy priser kan man finde mobiltilbehør til over forskellige modeller. Vi anbefaler at booke tidligt for at få rabat og undgå udsolgt.\nLinket giver dine venner rabat på Volt service på Roskilde Festival. Her gik Kåre Quist kritisk til de nye elektroniske rabatkupon koncepter. Leder du efter en power bank?\nAnne er en rigtig power woman og man kunne tydeligt mærke. Hos Thomann får alle kunder den bedste pris – det er netop en af grundende til . FRI FRAGT – Når du handler på POWER. Gode tilbu gratis konkurrencer og spar.


Feltpræst Victor Greve | helsingoerstift.dk\nAt leve hver dag med døden som fortegn\nNår menigheden befinder sig i krigszonen, så er feltpræst Victor Greve med.\nVictor Greve er til daglig sognepræst i Jørlunde Kirke. (Foto: privat)\n“Ved fronten er jargonen hård, men samtidig kærlig og ærlig. Den kan til tider minde om stemningen i et fodboldomklædningsrum, før og efter kampen. Der er ikke så meget 'bullshit', hvilket gør det befriende, at være en del af fællesskabet.” Sådan fortæller feltpræst Victor Greve.\nHan er nu udsendt med Forsvaret, Hold 6 i Irak på Al Asad Air Base, hvor de udsendtes primære opgave er at træne irakiske styrker og at yde støtte til Danmarks koalitionspartnere i kampen mod ISIS.\nVictor Greve, som til daglig er sognepræst i Jørlunde, har været udsendt som feltpræst flere gange, bl.a. i 2010 hvor han var med Hold 9 i Afghanistan.\nDengang havde missionen en lidt anden karakter. Der var krigen meget tæt på. Den danske deling boede i små fremskudte patruljelejre tæt på, hvor Taleban opererede.\nDet var meget primitivt, alle sov på feltsenge under åben himmel, og vandet var rationeret. Alle, uanset funktion og rang, risikerede både angreb på lejrene og vejsidebomber.\nLivet, døden – og dem derhjemme\nNår døden rykker tæt på, som den gjorde det for Hold 9 i Afghanistan, rykker de store emner ind i samtalen.\n“I de fremskudte lejre tæt på Greenzone, hvor Taleban opererede, blev der talt om meningen med livet, om forholdet mellem liv og død, om ondskaben, om Gud, og om, hvorvidt det overhovedet giver mening, det, vi gør. Gør vores indsats en forskel?”\nSamtalerne i Irak er ikke så dramatiske eller fortættede. Men uanset de to millitærmissioners forskellighed, gælder det, at der blandt soldaterne både bliver talt om samarbejdsvilkår og -problemer i missionsområdet og forholdet til ens kære hjemme i Danmark.\nOm savn og afsavn – ikke mindst, når den længe ventede brevpost hjemmefra ikke ankommer på det forventede tidspunkt.\nVictor Greve er dér, hvor hans menighed er. Derfor er det vigtigt for ham at være, hvor soldaterne er uanset tid og sted, og uanset om der er fare på færde.\nSådan er det at være præst for menigheden, når menigheden er soldater i felten.\n”At jeg deler vilkår med soldaterne betyder, at jeg har troværdighed. Derfor kan jeg som deres præst både føre en fortrolig sjælesørgerisk samtale og bevare den forkyndelsesmæssige autoritet”, siger Victor Greve.\nDer blev talt om meningen med livet, om forholdet mellem liv og død, om ondskaben, om Gud og om, hvorvidt det overhovedet giver mening, det, vi gør. Gør vores indsats en forskel?\nTragedien og mandekrammet\n“Mens jeg var i Afghanistan, mistede fem brave og stolte unge mennesker livet i løbet af et halvt år,” fortæller Victor Greve.\nPå den sidste patrulje trådte en af soldaterne på en vejsidebombe og blev dødeligt såret ved eksplosionen.\nÉn af hans kammerater brugte sin krop til at standse den voldsomme blødning. "Den døende soldat blev hurtigt transporteret ind i lejren, hvor jeg var den første til at tage imod, sammen med sanitetspersonalet.\nDen unge mand, som havde forsøgt at standse blødningen, var en af de store, muskuløse drenge. Han måtte meget mod sin vilje give slip på sin kammerat, så sanitetspersonalet kunne tage over.\n"Jeg tog derefter fat i ham og holdt om ham, med al min kraft og styrke og al min fortvivlelse." Og dét gjorde indtryk:\n"Et halvt år efter mødtes jeg med ham igen. Han fortalte mig, at den dag i dag, kunne han stadigvæk mærke det ‘mandekram’, den nærhed, som han blev mødt med midt i tragedien".\nAftengudstjeneste i Afghanistan (Foto: privat)\nHjemkomst og sygdom\nDe barske oplevelser i felten efterlader en del soldater med PTSD – Post Traumatic Stress Disorder – og det plager ikke bare dem selv, men også deres familier. Feltpræsten stiller ikke diagnosen, men fører samtaler med de PTSD-ramte.\nFeltpræsten stiller sig til rådighed som sjælesørger, idet han eller hun taler og skriver med soldaterne, og henviser yderligere til andre faggrupper, som f.eks. psykologerne ved Veterancentret, som igen har mulighed for at henvise til behandling ved psykiater, hvis der er behov for det.\nI visse tilfælde kontaktes præsten også af soldatens familie og bliver dermed den, der forsøger at række ud til soldaten og tale med ham eller hende om de muligheder, der er for at få hjælp.\nFeltpræst vs. sognepræst\nNår man er PTSD-ramt, påvirker det også ens pårørende – og nogle gange har de pårørende selv brug for hjælp til at forstå og forholde sig til de problemer, deres kære går igennem. De kan også få hjælp og vejledning ved Veterancenteret, men nogle gange er selv det, at få soldaten til at kontakte Veterancenteret med sine problemer, en udfordring. Her kan feltpræsten være til hjælp.\n”Problemet er dog ofte, at vi feltpræster kun er tilknyttet holdet, vi skal udsendes med, i forberedende opstilling, under selve missionen, og afviklingen af missionen i Danmark. Derefter går feltpræsten over til sit virke som sognepræst igen, og så er det vanskeligere at opdage problemerne og at hjælpe.” siger Victor Greve og fortsætter\n”Dermed ikke sagt, at vi feltpræster ikke længere har kontakt til soldaterne, for det har vi både privat og fagligt, i form af breve, mails og samtaler, og ikke mindst kirkelige handlinger, hvor mange soldater vender tilbage og ønsker at blive viet eller få sine børn døbt, af den feltpræst som han eller hun var udsendt med.”\nSymptomerne udgør en forsinket eller forlænget reaktion på den eller de hændelser, som man har været udsat for eller været vidne til. Der kan være flere ting, som udløser lidelsen. Det er ikke kun kampsoldaten, der har været i ildkamp, det kan også være mekanikeren der ser de sårede eller dræbte komme hjem fra patrulje.\nHjemme i Danmark oplever Victor Greve ind i mellem at kollegaer spørger psykologisk ind til hans bevæggrunde, for at tage afsted i stedet for at se teologisk på udsendelsen\n“Feltpræsten tager til fronten, fordi det er hans eller hendes pligt i kald og stand at forkynde og missionere, hvor der er behov for det.”\n”Kort fortalt handler det om forkyndelse af evangeliets tugt og trøst til soldaterne. Det drejer sig om, at forkynde Guds ord, dér hvor man nu står - ind i den situation, hvori man nu befinder sig, i midt tilfælde - midt i krigens helvede.”\nFeltpræsten holder som andre præster gudstjenester og andagter, men ikke i rolige danske middelalderkirker og med kirkekaffe i den trygge sognegård.\n“Jeg har holdt gudstjeneste en sen nattetime under den afghanske stjernehimmel i fuld kampudrustning, fordi lejren havde været under beskydning, og soldaterne var matte og øre.”\nAt være feltpræst er at lytte og tale med soldaterne om deres frustrationer og ængstelser, deres bekymringer og angst. Det er at være et menneske, de kan læne sig op ad, det er at være skulderen, de kan græde ud ved, når krigens gru overmander dem. Det er at være præst og sjælesørger for soldaterne 24/7.”\nEn uagtet succeshistorie\nVictor Greve er stolt af at arbejde som feltpræst og synes at hans præstekolleger i felten yder et fantastisk stykke arbejde.\n“Personligt mener jeg, at den rolle, feltpræsterne har spillet, er folkekirkens største succeshistorie gennem de sidste 20 år, og det kan vi takke vor tidligere hærprovst Ole Brehm og nuværende hærprovst Thomas Beck for,” slutter Victor Greve.\nPå Veterancentrets hjemmeside, der kan både soldater, veteraner, pårørende og myndighedspersoner få hjælp og støtte:\nPå sjælesorg.nu kan du få en anoym chat med en præst:\nHos din lokale præst kan du få en sjælesorgssamtale. Det koster ikke noget og præsten har tavshedspligt.


Nyt Team Giv Håb hold ser dagens lys | Egtved Posten | Ugeavisen.dk\nDu er her: Forside - Egtved Posten - Nyt Team Giv Håb hold ser dagens lys\nVelgørenhedscykelholdet Team Giv Håb med base i Egtved og Kolding starter hold op i Trekantsområdet. Arkivfoto: Team Giv Håb\nNyt Team Giv Håb hold ser dagens lys\n14. september 2017 kl. 08:21\nVelgørenhedscykelholdet Team Giv Håb med base i Egtved og Kolding starter hold op i Trekantsområdet. Holdet vil køre Danmark rundt og være med til at samle penge ind til og sætte fokus på organisationen Børn, Unge & Sorg.\nI uge 31 2018 vil der være endnu et Team Giv Håb hold på de danske landeveje. Team Giv Håb starter nemlig et hold op i Trekantsområdet, som skal have base i Egtved og Kolding. Holdet skal bestå af cirka 20-25 ryttere, som skal cykle Danmark rundt.\nFormålet med turen er at sætte fokus på og samle penge ind til organisationen Børn, Unge & Sorg. Team Giv Håb startede i 2012 med ét hold i Odense. Siden er cykelholdet vokset og holdet fra Trekantsområdet vil være det 12 hold i rækken.\n- Vi er utrolig glade for at kunne starte et hold op i Trekantsområdet. Vi ønsker at komme så bredt ud i landet, så alle lære Børn, Unge & Sorg at kende. Derfor betyder det virkelig meget for os, at vi kan starte op i Trekantsområdet, så endnu flere børn og unge kan få den hjælp de har brug for, fortæller Jan Mathiasen, initiativtager til Team Giv Håb.\nKom gerne med\nDet er allerede nu muligt at søge om deltagelse til holdet. Ansøgningsskemaet kan findes på Team Giv Håbs hjemmeside. Holdet afholder også informationsmøde 11 september i Kolding, hvor man kan høre mere om Team Giv Håb og turen Danmark rundt.\nTeam Giv Håb Trekanten vil have base i Kolding og vil i uge 31 2018 køre 1100 kilometer med et snit på 26-27 km/t, når de skal Danmark rundt.\nRigtig mange børn og unge får brug for professionel hjælp, når deres forældre eller søskende bliver ramt af en alvorlig sygdom eller dør.\nDesværre er det et overset problem i Danmark at man kan blive syg af sorg. Og sygdom, død og sorg er nu om dage mere tabubelagt end nogensinde. Tavsheden og berøringsangsten fra omgivelsernes side kan have store konsekvenser for børnene og de unge, som mange gange oplever at blive ladt alene med deres sorger og bekymringer, siger Preben Engelbrekt, som er direktør for Børn, Unge & Sorg.\nOm børn, unge og sorg\nHvert år oplever 140.000 danske børn og unge, at deres far, mor eller søskende bliver alvorligt syg eller dør. Børn, Unge & Sorg arbejder for, at sygdom og sorg ikke ødelægger livet for børn og unge i Danmark.\nOp mod 30 pct. af de børn og unge, der mister én eller begge forældre, risikerer at blive syge af deres sorg. De udvikler kompliceret, behandlingskrævende sorg og får brug for professionel hjælp, hvis de skal have chancen for et godt liv uden depression, isolation, selvskade, misbrug, kriminalitet eller sociale problemer i forbindelse med skolegang, uddannelse og arbejdsliv.\nBørn, Unge & Sorg er det eneste specialiserede, gratis behandlingssted for børn og unge (under 28 år) med kompliceret sorg i Danmark.\nKnap 2000 efterladte og pårørende børn og unge får hvert år hjælp i Børn, Unge & Sorg. Få et overblik over Børn, Unge & Sorgs arbejde i vores Årsberetning for 2016\nBørn, Unge & Sorg har afdelinger i København, Aarhus og Odense, hvor de ansatte psykologer støtter børnene og de unge i form af gruppeterapi og individuel terapi. Børn, Unge & Sorg har desuden et stort korps af unge frivillige, som tilbyder støtte i form af Caféaftener, brevkasse-, chat- og telefonrådgivning.


Patio Blanco Apartment i Ibiza til Bedste Pris-garanti | Agoda.com\nPatio Blanco Apartment\nIbiza, Ibiza, Spanien - Rigtig god placering - Se på kort\nFor rejsende der gerne vil opleve synet og lyden af Ibiza, så er Patio Blanco Apartment det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPatio Blanco Apartment tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. For gæsternes velbefindende tilbyder hotellet gratis trådløst internet på alle værelser, parkering, elevator, transportservice.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde fjernsyn, køleskab, sammenhængende værelse(r) til rådighed, opvaskemaskine, badekar. Hotellets udendørs pool, solarium giver dig idéelle muligheder for at slappe af efter en travl dag. Fremragende faciliteter og en utrolig beliggenhed gør Patio Blanco Apartment til den perfekte base, hvor du kan nyde dit ophold i Ibiza.\nFællesareal1 king-size seng\nGæsterne bedes fremvise gyldigt billed-id og kreditkort ved indtjekning. Bemærk venligst, at hvorvidt særlige forespørgsler kan imødekommes, afhænger af tilgængelighed på ankomsttidspunktet, samt at der kan pålægges et gebyr. Du bedes give Patio Blanco Apartment besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Ved ankomst opkræves et skadesdepositum på 800 EUR. Depositummet er fuldt refunderbart ved udtjekning, såfremt der ikke findes skader ved inspektion af værelset.


Referencer Særlige projekter - CG Jensen\nBanedanmark er i gang med at anlægge en ny, dobbeltsporet jernbane mellem København og Ringsted via Køge. Det omfattende anlægsarbejde er opdelt i 13 entrepriser og CG Jensen har i konsortium med Barslund vundet entreprisen TP10, som strækker sig fra før Brøndbyøstervej til efter Brøndbyvestervej i Brøndby.\nVed Brøndbyøstervej skal vi bygge to broer, så Brøndbyøstervej hæves over motorvejen og den nye jernbane. Vi skal grave ud til og anlægge et trug og en jernbanetunnel under Holbækmotorvejen, således at jernbanen her føres til sydsiden af motorvejen. Vi skal bygge en 250 meter lang passage gennem Vestvolden og over voldkanalen samt føre jernbanen under Motorring 3. Ved Brøndbyvester Boulevard skal vi bygge en jernbanebro over vejen.\nDet nye jernbaneanlæg krydser to af Danmarks mest befærdede motorveje, et antal større og mindre veje og den fredede Vestvold. De mange hensyn til trafikafvikling, fredninger og krydsninger af komplicerede trafikanlæg stiller store krav til logistik og opfindsomhed hos såvel bygherre, rådgivere som entreprenører. F.eks. etableres en 1 km lang midlertidig motorvej, så trafikken på motorvejen afvikles med minimale gener, når den nye jernbane føres under motorvejen i den 250 meter lange passage.\nCG Jensen udfører spuns-, pæle- og betonarbejdet.\nDer er øget fokus på arbejdsmiljø og S&I (Safety og Interoperability) koordinering mellem bygherre, rådgiver og entreprenør. Dette for at sikre, at jernbanen lever op til fælles europæiske sikkerhedskrav.\nProjektets fysiske opstart sker i foråret 2014.\nJuli 2011 - juli 2016


HKH Kronprinsens tale ved åbning af ”Dansk og international kunst efter 1900” på Statens Museum for Kunst – den 28. marts 2012 | Kongehuset\nGenerøs støtte fra A.P. Møller og Hustru Chastine Mc-Kinney Møllers Fond til almene Formaal samt Det Obelske Familiefond har muliggjort de nye samlingspræsentationer. Når Statens Museum for Kunst i dag åbner tredje og dermed sidste etape af den gennemgribende revitalisering af samlingerne, vil det igen være muligt for museets gæster at tage vandringen gennem 700 års kunst. Sidste år åbnede nye, formidlingsstærke præsentationer af den ældre europæiske kunst, af dansk og nordisk kunst frem til 1900 samt af den franske modernisme.\nNu er turen kommet til det 20. århundredes kunst og den allernyeste samtidskunst. Et hæsblæsende kapitel i kunsthistorien, hvor kunsten detonerer i et væld af nye retninger og strømninger. Som det tydeligt fremgår i udstillingssalene, er der tale om værker, som ikke nødvendigvis er salonfæhig. Det er kunst, der vil os noget, og som har noget på spil.\nOg som sådan er det kunst, der griber til radikale udtryksformer, og som glubsk gør brug af stadig nye materialer og medier. Det inspirerer og provokerer. Der er tale om endnu en stor bedrift, som museet kan være stolt af, og som publikum kan glæde sig til. En bedrift, der samtidig markerer afrundingen på flere års arbejde med at sætte de 700 års kunst i nye rammer. Stort tillykke til museet og til museets gæster.


Mød Århus Charter på Lille Torv til Verdensbilleder 2017 - Aarhus City ForeningAarhus City Forening\nMød Århus Charter på Lille Torv til Verdensbilleder 2017\nFor en tid rykker Århus Charter tilbage til Lille Torv, hvor du vil møde spændende foredrag, konkurrencer og rejsestemning. Hør desuden om bureauets to nye rejsemål: Ithaca – en uspoleret ø beliggende i Det Ioniske Hav, og Sivota – Det græske Caribien.\nDer er dømt feriestemning med drømme om azurblåt hav og sand mellem tæerne i forbindelse med Verdensbilleder i byen. Her rykker det lokale rejsebureau Århus Charter for en stund tilbage til Lille Torv. Rejsebureauet har siden 1988 udbudt charterrejser til solrige rejsemål omkring Middel- og Atlanterhavet, og de har i et kvart århundrede haft domicil pa Lille Torv, indtil de i 2014 rykkede til nye og forberede lokaler pa Marselisborg Marina.\nI forbindelse med Verdensbilleder kan du kigge forbi Lille Torv og prøve lykken i deres konkurrence om en rejse for to personer til selskabets sommernyhed Ithaca. Fredag 2. juni vil der sidst på formiddagen blive afholdt et GRATIS rejseforedrag om Århus Charters rejsenyheder Ithaca og Sivota.\nUspoleret charme – idyllisk rejseliv\nSom det første danske charterselskab har Århus Charter præsenteret Ithaca som nyt rejsemal i 2016, og øen er blevet rigtig flot modtaget af bureauets gaster. Ithaca er en idyllisk og uspoleret ø beliggende i Det Ioniske Hav, og den er historisk kendt som hjemsted for den mytologiske græske helt og sagnkonge, Odysseus. Overalt på øen moder man som gæst en fantastisk dejlig atmosfære af ægte græsk idyl og gæstfrihed. Sejlturen til Ithaca er en unik og smuk oplevelse – helt i Odysseus’ fodspor. Øens charmerende hovedby Vathi byder på en skøn græsk atmosfære fyldt med en sjælden og autentisk charme. Byens havn og små gader med hyggelige butikker og lokale tavernaer indbyder til at nyde et skønt græsk måltid og et køligt glas vin med udsigt til lystbådene, som ligger fortøjet side om side ved kajen. Hotellerne i området er placeret enten i eller omkring byen, og flere af dem har en vidunderlig udsigt. Hotelstandarden i området er generel god, og ofte er hotellerne familiedrevet og har derfor en yderst personlig betjening. Ithaca byder på fine udflugtsmuligheder som vandreture, sejl- og kajakture samt unikke naturoplevelser. Overalt på øen findes der det mest fantastiske krystalklare hav kombineret med smukke høje bjerge, dækket af pinjeskove, cypresser og oliventræer, hvilket giver et spektakulært sceneri, som er oplagt at udforske.\nÅrhus Charters anden nyhed denne sommer er også græsk. Tag med til Sivota, der blandt grækerne kaldes for ”Det Græske Caribien”. Området er et af de mest smukke på det græske fastland med sit ekstremt klare hav med hvid sandbund, omkranset af små ubeboede øer og en spektakulær frodig natur, der kendetegner området i det vestlige Grækenland. Strandene er aldrig overfyldte og indbyder til badning, snorkling, dykning eller en tur i kajak eller med egen lejet motorbad, så uberørte strandområder i området kan udforskes i eget tempo. ”Vores gæster efterspørger til stadighed nye rejsemål, som er forholdsvis uberørte, hvilket er en af grundene til, at Århus Charter har valgt netop Sivota og Ithaca. Vi har altid mange forespørgsler fra vores gæster på nye rejsemal fra vores lokale Aarhus Lufthavn, hvorfra vi har fløjet fra siden 1988. Mange af vores gæster kommer netop fra Østjylland, og vi er derfor rigtig glade for igen at kunne tilbyde et nyt rejsemål herfra, og det endda på en meget attraktiv flyvning lørdag morgen,” afslutter bureauchef for Århus Charter, Henrik G. Jensen.\nGratis rejseforedrag med Århus Charter\nFredag 2. juni er der GRATIS rejseforedrag om Ithaca og Sivota. Det sker ved den erfarne Bettina Lyngsdal fra Århus Charter. Foredraget afholdes hos den lokale græske retaurant Athena fra kl. 11.00-12.00. Restaurant Athena ligger pa 1. sal på Store Torv 18, lige mellem Lille Torv og Store Torv. Tilmelding til foredraget efter “først-til-mølle”-princippet” skal ske HER.\nEfter foredraget er der naturligvis mulighed for at købe en dejlig græsk frokost.\nVIND REJSE TIL ITHACA\nVind en rejse for to personer med Århus Charter til Ithaca – et græsk eventyr. Få et lykkenummer, og prøv lykken på en af de iPads, der er at finde i Århus Charters telt på Lille Torv under Verdensbilleder fredag 2. og lørdag 3. juni. Så er du med i konkurrencen om at vinde en rejse for 2 personer til Ithaca!


Hos Farstad Optik i Silkeborg kan du få mange smarte briller til børn\nBriller til børn hos Farstad Optik i Silkeborg\nHar du et barn, som har problemer med synet, så er det vigtigt at finde et sæt briller, som er tilpasset børn. Du kan nemlig finde børnebriller, som er særligt lavet til de små i familien. Hos Farstad Optik har vi et bredt udvalg af briller til børn, som du kan vælge blandt, når du skal finde det perfekte sæt til dit barn.\nBriller til børn eller kontaktlinser?\nHvis dit barn har synsproblemer og skal bruge lidt hjælp til at se bedre, er det naturligvis oplagt at investere i enten briller eller kontaktlinser. Det kan være svært at vide, hvad der fungere bedst, da der er fordele og ulemper ved begge dele. Her er et overblik over briller og kontaktlinser til børn.\nBriller til børn. Briller til børn er en rigtig god løsning, da de er lette at tage på og af. Det kan dog være et problem under sport og leg, da brillerne her kan komme i vejen eller gå i stykker, hvis det bliver lidt for vildt.\nKontaktlinser til børn. Der er ingen aldersgrænse for kontaktlinser, og derfor kan dette være løsningen for dit barn. Du skal dog være opmærksom på, at det kan være mere besværligt og ubehageligt for dit barn at tage dem i end med briller. Desuden, er det vigtigt, at dit barn har forstand på den renlighed det indebærer at passe sine kontaktlinser.


Alle restauranter i South Lake Tahoe Restauranter i nærheden af Vinny's Pizzeria\nAlle aktiviteter i South Lake Tahoe Aktiviteter i nærheden af Vinny's Pizzeria\nSøg USA›Californien›Lake Tahoe (California)›South Lake Tahoe›Restauranter i South Lake Tahoe›Vinny's Pizzeria\nNr. 37 af 112 Restauranter i South Lake Tahoe Udmærkelsescertifikatet $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 3940 Highway 50, South Lake Tahoe, CA +1 530-544-7827\nRyd alle Begynd din anmeldelse af Vinny's Pizzeria Klik her for at vurdere\nOpdaterer listen... Rejsende, der kiggede på Vinny's Pizzeria, kiggede også på\nSouth Lake Tahoe, Lake Tahoe (California) Alle restauranter I South Lake Tahoe (149)\nHar du været i Vinny's Pizzeria? Fortæl om dine oplevelser! Skriv en anmeldelse\nLevering, Takeaway, Siddepladser, Tjenerstab, Parkering til rådighed, Fjernsyn, Handikapvenlig, Serverer alkohol, Accepterer American Express, Accepterer MasterCard, Accepterer Visa, Accepterer Discover\n3940 Highway 50, South Lake Tahoe, CA Placering:\nHar du nogen spørgsmål? Få svar fra ansatte på Vinny's Pizzeria og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Vinny's Pizzeria Bedst bedømte seværdigheder i nærheden 33 anmeldelser Marcus Ashley Fine Art Gallery\nGennemse alle seværdigheder Bedst bedømte restauranter i nærheden 943 anmeldelser Driftwood Cafe\n260 anmeldelser California Burger Co\n508 anmeldelser Azul Latin Kitchen


Virksomheder skal ikke udbetale indefrosne feriepenge - DI\n11.08.20 • Vi rådgiver dig • Nyheder\nSom følge af overgangen til den nye ferielov 1. september 2020 har alle lønmodtagere fået indefrosset deres feriepenge siden 1. september 2019. Feriepengene skulle have været indefrosset indtil den enkelte lønmodtager nåede folkepensionsalderen eller forlod det danske arbejdsmarked.\nPå baggrund af COVID-19-situationen har beskæftigelsesministeren imidlertid tirsdag den 11. august 2020 fremsat et lovforslag om udbetaling af en del af de indefrosne feriepenge.\nMedarbejderne skal have feriepengene hos Lønmodtagernes Feriemidler\nMedarbejderne kan få udbetalt de indefrosne feriepenge, der er optjent i perioden 1. september 2019 til 31. marts 2020, hvilket svarer til feriepenge for tre uger.\nMedarbejderne skal ansøge om at få feriepengene udbetalt og vil i givet fald få udbetalt for alle tre uger. De kan ikke ansøge om kun at få udbetalt en del af feriepengene for de tre uger.\nDet er også muligt at lade feriepengene stå i fonden og få dem udbetalt efter de almindelige regler, hvorefter de indefrosne feriepenge udbetales til medarbejderen, når vedkommende når folkepensionsalderen eller forlader det danske arbejdsmarked.\nDe nærmere regler om ansøgning og udbetalingstidspunkt er ikke fastlagt endnu.\nIngen ændring for virksomhederne\nVirksomhederne skal fortsat indberette og indbetale de indefrosne feriepenge efter de nuværende regler. Det betyder, at virksomheden senest 31. december 2020 skal indberette feriegodtgørelse optjent i perioden 1. september 2019 til 31. august 2020 til Lønmodtagernes Feriemidler.\nDet er ligeledes stadig muligt for virksomhederne at beholde de indefrosne feriepenge for overenskomstdækkede medarbejdere, samt funktionærer, der er ansat 1. september 2020.\nVirksomheder, der vælger at beholde de indefrosne feriepenge, skal fortsat afregne disse til Lønmodtagernes Feriemidler, når medarbejderne når folkepensionsalderen, hvis ikke virksomheden på et tidligere tidspunkt vælger at afregne de indefrosne feriepenge helt eller delvist.\nVær ommærksom på, at der er tale om et lovforslag, og der kan ske ændringer inden loven bliver vedtaget.\nSe lovforslaget L207 som fremsat\nNy lov om varsling af ferie i den forlængede lønkompensationsperiode\nFolketinget har den 25. juni 2020 vedtaget lov om varsling af ferie i den forlængede lønkompensationsperiode. I den forbindelse er DI’s FAQ om lønkompensation ved hjemsendelse opdateret.


Broer over Teglholmen – ISC Rådgivende Ingeniører A/S Broer over TeglholmenISC Rådgivende Ingeniører A/S\nBroerne bliver en del af nymodnet boligkarréområde,hvor broerne, over ligeledes nyetablerede kanalforløb, skaber forbindelse mellem de respektive ”karréøer”. De to vejbroer spænder simpelt over kanalforløb med en spændvidde på 25 m henholdsvis 20 m. Broerne har en jævn krum linjeføring, som tilgodeser krav til tilgængelighed og frihøjder under broerne. Vejbroerne har en bredde på 9 m.\nDe to stibroer spænder over kanalforløb med en bredde på 16 m henholdsvis 40 m. Sidstnævnte stibro mellemunderstøttes på to stålsøjler i kanalen. Stibroerne har en bredde på 3,6 m henholdsvis 5,1 m. Broerne, som udføres i stål er malede og dækket er beklædt med FSC-mærkede azobé-planker. Vejbroerne forsynes med specialdesignet autoværn med rækværksfunktion og lodrette sceptre.\nPå stibroerne etableres der på den korteste specialdesignet rækværk med lodrette sceptre, svejset til broens kantbjælker, udfyldt med forspændte rustfri stålwire. På den længste stibro etableres ligeledes specialdesignet rækværk med håndlistelys og opadrettet effektbelysning på de lodrette pladesceptre, som værnet alene består af.


32 boliger nord for Aarhus etape 2 tranche 4 | Nyt Ejendomsprojekt hos Fundbricks.com\nNu åbner vi op for nok den sidste pulje på projektet i Thorsager nord for Århus.\nDe 2 ejendomsudviklere har nu bygget de første 16 enheder og der er allerede flyttet 8 familier ind i de første 8 enheder og 8 familien mere i august.\nDe er nu gået i gang med, at bygge de sidste 16 enheder og er allerede i fuld gang. Det er 2 yderst erfarne ejendomsudviklere som bl.a har bygget et andet projekt igennem Fundbricks i Stjær nord for Århus ”10 rækkehuse samt 3 lejligheder 15 min fra Århus”. Her formidlede vi 16.500.000 kr og alt er gået lige efter planen og alt er nu bygget og udlejet. Her betaler vi alle vores investorer tilbage i uge 23/24. Dette er også et bevis på, at de 2 udviklere KAN og er en god sikkerhed for dig med dit udlån.\nKom med ombord på denne pulje i ca 12 måneder\nUdregn hvor meget du kunne få i retur med en investering på i projektet 32 boliger nord for Aarhus etape 2 tranche 4


Salg af fortrydelsespiller stiger og det er ikke godt · Bryster er åbenbart et modefænomen · Danske fodboldkvinder i finale · IS står bag terrorforsøg i Australien · Hacker, der hjalp med at stoppe angreb er nu anholdt · Svømmehal indsætter vagter · Prins Henrik laver ravage om begravelse · Dele af Asien kan være ubeboeligt i 2100\nSalg af fortrydelsespiller stiger og det er ikke godt\nBrugen af prævention ændret sig og det fører til flere sexsygdomme og færre teenageaborter. I stedet for kondomer, eller for at sikre sig, hvis kondomet springer, bruger unge i stigende grad fortrydelsespiller som prævention. Det skriver Politiken.\nSalget af fortrydelsespillen, som betegnes som en nødprævention, steg sidste år fra 103.000 behandlinger til 107.000, og tallet stiger formentlig igen i år. Det er ikke positivt, at salget stiger.\n– Det er ikke positivt, at salget stiger. Det er et udtryk for, at man ikke bruger anden præventionsform, og at man er ude på usikkert område, når man er ung og seksuelt aktiv, siger Charlotte Wilken-Jensen, ledende overlæge i gynækologi og obstetrik på Hvidovre Hospital.\nHendes bekymring deles af Jeppe Hald, der er antropolog og projektleder i Sex og Samfund.\n– Antallet af teenagegraviditeter og aborter er meget lavt. Det er jo rigtig godt, for det er noget, vi absolut ikke ønsker os. Men samtidig har vi jo kanonhøje klamydiatal og en stigende gonorrérate, siger han.\nSalg af fortrydelsespiller stiger og det er ikke godt. (Foto: /ritzau/)\nMedie: Bryster er på mode igen\nKvinders kroppe bliver hele tiden diskuteret, debatteret og kritiseret, uanset om det er ønsket eller ej. Derfor er det så måske ikke så underligt, at en artikel i New York Post har gjort en masse mennesker godt gale i skralden.\nArtiklen, der groft oversat hedder “Bryster er tilbage på en stor måde”. I artiklen skriver forfatteren, Joely Chilcott at yppige babser er på mode igen, og siger på den måde inddirekte, at der er en del af kvindekroppen, der ikke har været på mode i noget tid.\nArtiklen sammenligner derefter Rihannas krop med modellen Cara Delevigne, for at illustrere, at de to kvinder tilhører forskellige lejre indenfor den nye kropstrend.\nDen pudsige artikel har tiltrukket sig en masse opmærksomhed på de sociale medier, hvor der både gøres grin med det skøre udsagn, men dens skadende effekt også påpeges. Det skriver Teen Vogue.\n— Faye Loretta Lee ⭐ (@fayeisafail) August 2, 2017\nDanske fodboldkvinder i EM-finalen\nDet danske kvindelandshold i fodbold har skrevet historie! For første gang nogensinde har holdet spillet sig i EM-finalen efter en hård kamp i semifinalen mod Østrig. Det skriver DR.\nTo mænd er tiltalt for to forsøg på at forberede eller planlægge en terrorhandling. I den ene sag ville de sprænge et passagerfly i luften, der skulle flyve fra Sydney, men planen blev af uvisse årsager ikke gennemført. Mændene fik hjælp og instrukser fra et IS medlem i Tyrkiet.\nPolitiet påstår, at mændene som et alternativ til at bombe et fly var i den tidlige fase med at planlægge et terrorangreb med en kemisk substans i en Sydney-forstad. Det skriver Ritzau.\nAustralsk politichef Michael Phelan, til højre og\npolitichef i New South Wales, David Hudson fortæller om terrorsagen. (Foto: /ritzau/)\nHacker, der hjalp med at stoppe globalt angreb, anholdt\nDen 23-årige Marcus Hutchins, der blev kendt, da han standsede WannaCry-angrebet, er blevet fængslet i USA, hvor han blandt andet er anklaget for at sælge og tjene penge på computervirus, der er designet til at ramme banker. Det skriver nyhedsbureauet Reuters. Anklagerne skulle ikke være relateret til WannaCry-angrebet.\nMarcus Hutchins blev kendt, fordi han hjalp med at stoppe den verdensomspændende virus WannaCry. Nu er han selv anholdt for at skabe en virus. (Foto: /ritzau/)\nSvømmehal indsætter vagter for at komme unges dårlige hygiejne til livs\nDet unge vasker sig ikke ordentligt inden de går i svømmehallen. Skilte og forhæng har ikke hjulpet på sagen, og det går ud over badevandet, når man ikke vasker sig ordentligt inden poolen, fordi bakterier ødelægger badevandskvaliteten. Er den ikke i orden kan det føre til at svømmehallen skal lukkes eller der skal hældes mere klor i bassinet.\nDerfor har Glostrup Svømmehal indsat vagter i badene. Det skriver TV2. Det er både piger og drenge, der har problemer med hygiejnen, og problemer har ikke noget med religion at gøre, men snarere blufærdighed, siger idrætschefen Allan Brink Christensen.\nSe mere: NEWS: Svømmehaller må bruge mere klor mod beskidte badegæster\nFolk er ikke gode nok til at vaske sig, inden de hopper i baljen. (Foto: Polfoto).\nBryder traditionen: Prins Henrik vil ikke begraves med Margrethe\nPrins Henrik vil ikke begraves sammen med dronninge Margrethe, men vil i stedet hvile i Frankrigs jord. Kongehusets kommuniksationschef Lene Balleby har oplyst, at beslutningen skuldes prins Henriks skuffelse over sin rolle i det danske monarki.\nHævn, svigt, barnligt og fjollet er nogle af de ord, der er blevet brugt af eksperter om Henriks beslutning. Det skriver TV2.\n– Med sin demonstrative og egoistiske beslutning om ikke at ville begraves sammen med sin hustru, dronning Margrethe, er prins Henrik ved at skabe en uværdig afslutning på sit ægteskab og sit virke for det danske kongehus, skriver Thomas Larsen i Berlingske.\nPrins Henrikvil ikke begraves med dronningen. (Foto: /ritzau/\nDele af Asien kan være ubeboeligt i 2100\nUdregninger af temperatur og fugt viser, at dele af Asien kan blive for varme til, at mennesker kan bo der i 2100. Det er en stigning i temperatur og fugt som følge af klimaforandringer kan gøre dele af Indien, Pakistan og Bangladesh ubeboelig for mennesker. Det skriver Ritzau.\nVed tilstande, hvor et termometer med en våd klud omkring sig viser 35 grader celsius, får mennesker svært ved at svede for at sænke kroppens temperatur. Allerede når termometeret med den våde klud viser 31 grader celsius, betragtes det som farligt for mennesker.\nHvis ikke temperaturforandringerne begrænses, viser studiet, at en tredjedel af området i det sydlige Asien jævnligt vil opleve de forhold. Det betyder, at 1.5 milliarder mennesker vil blive påvirket af varmen.\nTo tigerunger udforsker deres indhegning i en zoo i Hamborg. (Foto: /ritzau/)


Min tablet er min foretrukne inspirationskilde - Movellas\nMin tablet er min foretrukne inspirationskilde\naf Steven O, tirsdag 22. november, 2016\nI dag er der stort set grænser for, hvad man kan bruge en tablet til. Mine venner og bekendte elsker at sidde på de sociale medier og shoppe på deres tablet. Det kan jeg tildels også godt lide, men jeg bruger også min tablet (mere specifikt en Google Nexus 7) til at skrive historier. Jeg har skrevet historier, siden jeg var helt lille. Jeg er langt fra den bedste (endnu), men jeg synes, at jeg er blevet bedre de seneste år.\nJeg skriver historier til langt ud på natten\nMan kan feste hele natten - eller man kan skrive historier hele natten - jeg vælger mulighed nummer to. Jeg nyder nemlig at skrive historier - både dag og nat. Det er det jeg brænder for, hvorfor jeg vil vælge at bruge en stor del af min fritid på dét. Jeg skriver primært nonfiktion historier, som tager udgangspunkt i mit eget liv og mine egne iagttagelser fra hverdagen.\nSom ung kan man godt blive set ned på, når man vælger at skrive historier i stedet for at tage med vennerne i byen. Det er ikke desto mindre det, jeg vælger at gøre weekend efter weekend - og det fortryder jeg aldrig. Når jeg ikke skriver historier, sætter jeg pris på at gæsteblogge på forskellige hjemmesider - om vidt forskellige emner. Jeg har f.eks. skrevet mange blogindlæg om at handle på nettet - f.eks. dette indlæg\nSmid dig i sofaen og skriv en historie på din tablet\nJeg vil gerne afslutte dette blogindlæg med at give dig et godt tip. Tippet går på, at du skal smide dig i din sofa med din tablet. Her kan du slappe af og være dig selv, samtidig med at du skriver en god historie. Der findes masser prisvenlige tablets på nettet, som du kan investere i, hvis du ikke allerede ejer en. Det kan du læse mere om på fagrelevante blogs.\nPersonligt mener jeg ikke, at der findes noget mere befriende end at skrive historier. Jeg finder indre ro, og jeg finder glæde, som intet andet kan erstatte.\nHvilke følelser oplever du, når du skriver historier?


Camilla deler billeder af sig selv: Jeg tænker ikke så meget over det | TV 2 Fyn\nCamilla deler billeder af sig selv: Jeg tænker ikke så meget over det\nDeling af intime billeder på sociale medier er et stort problem, viser en ny undersøgelse. 18-årige Camilla Marie Christiansen er ikke bange for at vise sig frem - hun er stolt af sine letpåklædte billeder.\n27. feb 2017, kl. 17:27 Bemærk: Artiklen er mere end 30 dage gammel\nIfølge en ungeprofilundersøgelse fra Odense, hvor 5.000 unge har deltaget med svar, så vurderer SSP Odense, at en del af den fysiske risikoadfærd nu er flyttet ind på de sociale medier.\nUndersøgelsen viser blandt andet, at 18 procent af de adspurgte piger selv har delt et billede eller en video af dem selv. For drengene er tallet 17 procent.\nEn af de unge piger, der deler billeder af sig selv, er 18-årige Camilla Marie Christensen.\n- Jeg håber meget, at folk kan bruge mine billeder til motivation. Det er meget forskellige billeder, jeg lægger op. Nogle gange er det fordi, jeg synes, det ser godt ud. Andre gange så er det også, fordi jeg har været igennem et større vægttab og blev til en, der lavede rigtig meget cardio og var rigtig tynd lige pludselig, så jeg håber, folk kan se det som motivation, siger Camilla Marie Christiansen.\nOg netop vægttabet betyder meget for den 18-årige kvindes beslutning om at dele de billeder, hun gør.\n- Der er ikke nogen tvivl om, at jeg også lægger de her billeder op, fordi jeg er stolt af, hvad jeg har opnået, siger Camilla Marie Christiansen.\nHun gør sig ikke de store overvejelser om, hvorvidt et billede er grænseoverskridende eller ej. Det er hendes mavefornemmelse, der får lov at sætte grænserne.\n- Jeg lytter mest til min egen mavefornemmelse om, hvor godt jeg har det med det her, og hvorvidt jeg selv synes, det er ok, det kommer op eller ej. Jeg har engang været den type, der tænkte rigtig meget over, hvad andre tænkte om mig. Især dengang jeg var overvægtig. Men efter alt det, jeg har været igennem, tænker jeg ikke rigtig over det mere, siger Camilla Marie Christiansen.\nCamilla Marie Christiansens Instagramprofil er lukket. Det betyder, at hun skal godkende dem, der får adgang til at se hendes billeder og skrive til hende.\nHun har haft sin Instagramprofil i knap to år, og på trods af talrige henvendelser fra mænd, har det ifølge hende ikke skabt nogen problemer for hende, at hun blandt andet deler billeder af sig selv i undertøj.\n- Jeg har oplevet mænd i rigtig mange aldre, som har skrevet til mig. Men det går mig ikke på. Jeg blokerer dem med det samme, så der ikke kommer mere ud af det. Mine profiler er private, så jeg styrer selv, hvem der kan følge mig og se mine opslag. Og fordi jeg ikke har haft nogen problemer, så blander min mor sig heller ikke rigtig, siger Camilla Marie Christiansen.\nLæs også Generation artig? Hver 10. dreng har delt seksuelle billeder\nI den seneste tid har der været mange historier i medierne om piger, hvis billeder er blevet brugt i helt andre sammenhænge, end de egentlig var tænkt. Det bekymrer ikke umiddelbart den 18-årige instagrammer.\n- Jeg tænker ikke rigtig over, at folk egentlig kan bruge billederne, som de har lyst til. Det tror jeg bare ikke rigtig om folk. Selv om man ser, det sker rundt omkring, så er det ikke sket for mig endnu, siger Camilla Marie Christiansen.\n- Men hvis der sker noget, så er det ikke min mors skyld, fordi hun ikke har blandet sig. Så er det mit eget ansvar. Jeg er 110 procent bevidst om, hvad jeg laver, så hun skal ikke bebrejdes noget som helst, siger Camilla Marie Christiansen.\nHendes råd til forældre med børn i den generation, der gerne vil dele alt på de sociale medier, er at tage en god snak om det med børnene.\n- Sæt dig ned og tag en snak med dem om, hvad konsekvenserne kan være. Ellers synes jeg bare, at de skal lade deres børn styre det - indtil det måske går galt, så må man træde ind, siger Camilla Marie Christiansen.\nVennerne følger med\nHun møder stor opbakning til sine billeder fra både venner og omkreds. Faktisk følger mange af dem med på hendes profiler, så de kan se hendes nyeste billeder.\n- Fra mine venner og omgangskreds får jeg ingen negative kommentarer overhovedet. De fleste følger mig jo og synes, det er fedt. Ind imellem er der især piger, der er kritiske, men det går mig ikke på, siger Camilla Marie Christiansen.\nSelvom ungdomskriminaliteten generelt falder, så er der problemer med det der kaldes den digitale risikoadfærd blandt de unge i Odense. Det viser en ny undersøgelse af de unges vaner, sundhed og adfærd.